Зелени стени | Вертикално озеленяване
Зелени стени - вертикално озеленяване с мъх
Декоративното или рекламно озеленяване на вертикални повърхности е познато с различни имена като живи стени, вечнозелени стени, вертикално озеленяване, стенни или вертикални градини. Вертикалното озеленяване на интериорните и екстериорни стени може значително да подобри, както атмосферата, така и здравето на обитателите, ако се използва във вътрешни пространства. То може да бъде изпълнено с всякакъв вид растителни видове - трева, вечнозелени растения, цветни видове, храсти, а също така и с мъхове от тип MOSS design. Оригиналните зелени стени намират приложение при изискано брандиране интериора на луксозни ресторанти, барове и дискотеки с цел по-голямо удоволствие и комфорт за Вашите клиенти, при креативна декорация на работното място или зони за релакс в офиса за по-добра и продуктивна среда, при нестандартни интериорни решения в дома - поради релаксиращия им ефект, а даже и в болнични заведения с оглед облекчаващите умората свойства.
MOSS design - вертикално озеленяване с мъх
Ако клиентът желае да инсталира натурална стена като трайно решение в интериора на дадено помещение, но предпочита да не се ангажира с абонаментна поддръжка, няма възможност за водоснабдяване и канализация на мястото или не може да бъде осигурена необходимата осветеност и температурен режим, алтернативата е иновативния продукт от естествени мъхове MOSS design. Повече информация за този тип интериорно покритие, можете да прочетете тук.